
Parlamentul României

Camera Deputaţilor

	COMISIA PENTRU TRANSPORTURI ŞI INFRASTRUCTURĂ


	Bucureşti,
	  26.3.2014

	Nr.
	  4c-26/39


Către,
BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra propunerii legislative pentru completarea Ordonanţei Guvernului nr.43/1997 privind regimul drumurilor şi a Ordonanţei Guvernului nr.15/2002 privind introducerea unor tarife de utilizare a infrastructurii de transport rutier, transmis Comisiei pentru dezbatere şi avizare în fond, în procedură obişnuită, cu adresa nr. PL. x 586 din 16 decembrie 2013.

PREŞEDINTE,

Mihai LUPU
Comisia pentru transporturi şi infrastructură
e-mail: cp26@cdep.ro
[image: image2.png]ROMANIA




Parlamentul României

Camera Deputaţilor
COMISIA PENTRU TRANSPORTURI ŞI INFRASTRUCTURĂ
	Bucureşti

	Nr.
	4c-26/39


R A P O R T   

asupra propunerii legislative pentru completarea Ordonanţei Guvernului nr.43/1997 privind regimul drumurilor şi a Ordonanţei Guvernului nr.15/2002 privind introducerea unor tarife de utilizare a infrastructurii de transport rutier

În conformitate cu prevederile art.95 din Regulamentul Camerei Deputaţilor, republicat, Comisia pentru transporturi şi infrastructură a fost sesizată spre dezbatere şi avizare în fond, în procedură obişnuită, cu propunerea legislativă pentru completarea Ordonanţei Guvernului nr.43/1997 privind regimul drumurilor şi a Ordonanţei Guvernului nr.15/2002 privind introducerea unor tarife de utilizare a infrastructurii de transport rutier, transmisă cu adresa nr. PL. x 586 din 16 decembrie 2013, înregistrat cu nr.4c-26/39 din 26 februarie 2014.

Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.


La întocmirea prezentului raport Comisia a avut în vedere:

· avizul favorabil al Consiliului Legislativ (nr.730/15.07.2013);
· avizul negativ al Guvernului (nr.2106/08.11.2013);
· avizul negativ al Comisiei pentru administraţie publică şi amenajarea teritoriului (nr.4c-6/561/04.02.2014);

· avizul negativ al Comisiei pentru buget, finanţe şi bănci (nr.4c-2/757/26.02.2014);

· avizul favorabil al Comisiei juridice, de disciplină şi imunităţi (nr.586/12.02.2014).


Senatul a respins propunerea legislativă în şedinţa din 9 decembrie 2013.

Propunerea legislativă are ca obiect de reglementare completarea Ordonanţei Guvernului nr.43/1997 privind regimul drumurilor, republicată, cu modificările şi completările ulterioare, şi a Ordonanţei Guvernului nr.15/2002 privind introducerea unor tarife de utilizare a infrastructurii de transport rutier, aprobată cu modificări şi completări prin Legea nr.424/2002, cu modificările şi completările ulterioare.
Potrivit prevederilor art.61 din Regulamentul Camerei Deputaţilor, republicat, Comisia pentru transporturi şi infrastructură a examinat propunerea legislativă în şedinţa din 26 martie 2014.
La lucrările Comisiei au fost prezenţi 19 deputaţi, din totalul de 20 de membri ai Comisiei.

La lucrările Comisiei au participat, în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, domnul Popescu Cosmin, director adjunct Compania Naţională de Autostrăzi şi Drumuri Naţionale din România, domnul Alexandru Năstase, Secretar de Stat Departamentul pentru Proiecte de Infrastructură şi Investiţii Străine şi doamna Ciocan Mariana, consilier Compania Naţională de Autostrăzi şi Drumuri Naţionale din România.
În urma dezbaterilor şi a opiniilor exprimate, membrii Comisiei au hotărât, cu unanimitate de voturi, respingerea propunerii legislative pentru completarea Ordonanţei Guvernului nr.43/1997 privind regimul drumurilor şi a Ordonanţei Guvernului nr.15/2002 privind introducerea unor tarife de utilizare a infrastructurii de transport rutier, deoarece:

S-a avut în vedere, în principal, aspectele legate de punerea în aplicare a prevederilor propuse. Astfel, declararea unui drum naţional presupune respectarea unor prevederi tehnice şi, potrivit Ordonanţei Guvernului nr. 43/1997, aceasta se poate realiza doar prin hotărâre de guvern, la propunerea unei comisii tehnice cu atribuţii în domeniu. Drumul nu poate fi declasat decât în totalitate şi nu parţial, iar măsura de declasare a drumurilor naţionale pe perioada desfăşurării lucrărilor nu poate fi realizată secvenţial, pe sectoare determinate de poziţiile kilometrice care delimitează zona de lucrări.
În raport de obiectul şi conţinutul său, proiectul de lege face parte din categoria legilor ordinare.
	PREŞEDINTE,

	SECRETAR,

	
     Mihai LUPU

	Lucian ŞOVA


Întocmit,

Consilier Alina Tănase

